# **DECIZIA ETAPEI DE ÎNCADRARE**

## Nr. număr din 13.06.2016

Ca urmare a solicitării de emitere a acordului de mediu adresate de **PRIMARIA MUNICIPIULUI ZALAU**, cu sediul în Str. PIATA IULIU MANIU, Nr. 3, Zalău, Judetul Sălaj, prin Serviciul de Investiţii, Achiziţii, Publice, înregistrată la APM Salaj cu nr. 1999/04.04.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.06.2016, că proiectul: *Amenajare centru de zi pentru copii în Municipiul Zalau prin schimbarea destinației punctului termic PT17* propus a fi amplasat în judeţul Sălaj, Muncipiul Zalău, str. Torentului, nr. 24A, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.2, pct.13, lt. a;

b) Caracteristicile proiectului:

b1) mărimea proiectului: Prin proiect se propune: amenajare centru de zi pentru copii din municipiul Zalău prin schimbarea destinației punctului termic PT. 17. Construcția asupra căreia se dorește a se interveni este amplasată pe o parcelă înscrisă în CF nr. 66333 mun. Zalău, în suprafață de 993,00 mp și se află în proprietatea Primăriei Municipiului Zalău.

Construcția este de tipul halelor industriale monovolum, realizate din elemente prefabricate, cu un regim de înălțime Parter. Aceasta se doreşte a se transforma în centru de zi pentru copii şi pentru aceasta se vor face intervenţii la nivel structural şi de finisaje.

Din construcţia iniţială se menţine structura generală de grinzi cu stâlpi de beton. Aceasta structură va susţine noile închideri şi compartimentări pentru noua funcţiune. Se propun pereţi noi de închidere, pereţi interiori de compartimentare şi o placă de beton armat la cota +3,00 pentru un etaj parţial destinat unor birouri administrative la care se va ajunge printr-o scara de beton armat. Acoperişul este de tip terasă necirculabilă pentru toată cladirea.

Regimul de înaltime pentru cladirea propusă este : P+Etj partial.

Ac propus = 497,69 mp

Ad propus = 573,91 mp

H max = 6,70 m

POT propus = 50,11 %

CUT propus = 0,58

b2) cumularea cu alte proiecte: nu este cazul;

b3) utilizarea resurselor naturale: Alimentarea cu apă: racord la reţeaua de alimentare cu apă a oraşului Zalău.

b4) evacuarea apelor uzate:racord la reţeaua de canaliyare menajeră orăşenească;

b5) producţia de deşeuri: producţia de deşeuri: conform Legii nr. 211/2011, privind regimul deşeurilor: în perioada de execuţie a proiectului și funcționare vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: se va realiza exclusiv pe proprietatea beneficiarului, în incinta parcării.

*Organizarea zonei de șantier în interiorul clădirii* va cuprinde:

posturi de lucru pentru constructori şi muncitori;

periodic vor fi îndepărtate toate materialele de construcție, molozul etc. și curățate zonele de lucru.

*Organizarea de șantier exterioară (zona de depozitare temporară) -* în spațiul de parcare se vor realiza baracamente pentru depozitarea materialelor perisabile și a utilajelor precum și vestiare ale muncitorilor. Șantierul va fi împrejmuit cu o împrejmuire executată unitar, intact și într-un loc care să nu stânjenească circulația.

În incintă nu se vor depozita materiale de construcție și unelte de construcție în exteriorul zonei de depozitare stabilite.

Se va sigura un număr corespunzător de containere pentru moloz și deșeurile din construcție.

De asemenea vor trebui realizate :

- punctul de alimentare cu apă industrială (și potabilă)

- punctul de alimentare cu energie electrică

- grupul sanitar de serviciu – construcție provizorie

- vestiare ale muncitorilor.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 185 din01.03.2016, emis de Judeţul Sălaj - Primarul Municipiului Zalău, imobilul este constituit din punct termic nr. 17, aparţinând domeniului public al municipiului Zalău;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul.

d) caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Respectarea prevederilor STAS 10009/1988, privind nivelul de zgomot.

f) Interzicerea depozitării direct pe sol a deşeurilor sau a materialelor cu pericol de poluare.

g) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

h) Conform prevederilor Ord. nr. 1798/2007, cu modificările ulterioare, titularul are obligatia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.

Pentru obținerea autorizației de construire se vor obține actele/avizele stabilite în certificatul de urbanism și cele solicitate de către membrii CAT: punct de vedere D.S.V.S.A. Sălaj.

Prezentul act nu extornează de răspundere titularul, proiectanul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Claudia SANDOR